|  |
| --- |
| Številka: 6716-11/2025-2180-16 |
| Ljubljana, 8. 9. 2025 |
| EVA (če se akt objavi v Uradnem listu RS) |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Soglasje Vlade Republike Slovenije Kolesarski zvezi Slovenije za predložitev kandidature za organizacijo in morebitno sofinanciranje UEC Evropskega prvenstva v cestnem kolesarstvu 2026 – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 – ZF) in druge alineje 4. točke prvega odstavka 75. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B) je Vlada Republike Slovenije na … seji pod točko …, dne … sprejela naslednji  SKLEP1. Vlada Republike Slovenije daje Kolesarski zvezi Slovenije soglasje za vložitev kandidature za organizacijo UEC Evropskega prvenstva v cestnem kolesarstvu 2026.
2. Kolesarska zveza Slovenije mora Ministrstvo za gospodarstvo, turizem in šport neposredno po pridobitvi pravice za organizacijo oziroma najpozneje do 15. novembra 2025 obvestiti, ali je pridobila pravice za organizacijo prireditve iz prejšnje točke.
3. Vlada Republike Slovenije daje Kolesarski zvezi Slovenije soglasje za sofinanciranje organizacije UEC Evropskega prvenstva v cestnem kolesarstvu 2026. Sofinanciranje se lahko izvede v letu 2026 skladno z letnim programom športa v Republiki Sloveniji za leto 2026 in na podlagi Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23, 6/24 in [18/25](https://www.uradni-list.si/glasilo-uradni-list-rs/vsebina/2025-01-0593)).

Barbara Kolenko Helblgeneralna sekretarka Sklep prejmejo: * Kolesarska zveza Slovenije, Dunajska cesta 139, 1000 Ljubljana,
* Ministrstvo za gospodarstvo, turizem in šport,
* Ministrstvo za finance,
* Ministrstvo za notranje zadeve,
* Ministrstvo za infrastrukturo,
* Služba Vlade Republike Slovenije za zakonodajo,
* Urad Vlade Republike Slovenije za komuniciranje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Dejan Plastovski, generalni direktor Direktorata za šport,
* Petra Tramte, vodja Sektorja za razvoj in programe športa, Direktorat za šport.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Kolesarska zveza Slovenije, Dunajska cesta 139, 1000 Ljubljana, prosi za izdajo soglasja Vlade Republike Slovenije za predložitev kandidature Evropski kolesarski zvezi (UEC) za organizacijo UEC Evropskega prvenstva v cestnem kolesarstvu 2026. V skladu z drugo alinejo 4. točke prvega odstavka 75. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B), morajo kandidati za organizacijo velikih mednarodnih športnih prireditev v Republiki Sloveniji pred vložitvijo kandidature za evropska prvenstva pri mednarodni športni zvezi pridobiti soglasje Vlade Republike Slovenije za kandidaturo ter soglasje za morebitno sofinanciranje iz državnih sredstev. Z vlogo zveze se je na 28. dopisni seji dne 25. 8. 2025 seznanil Strokovni svet Republike Slovenije za šport in podal pozitivno mnenje k vlogi za organizacijo velike mednarodne športne prireditve v Republiki Sloveniji, in sicer za UEC Evropsko prvenstvo v cestnem kolesarstvu 2026, ki bi potekalo predvidoma v prvi polovici oktobra 2026. Na podlagi sklepa Vlade Republike Slovenije bo Kolesarska zveza Slovenije lahko zaprosila za organizacijo UEC Evropskega prvenstva v cestnem kolesarstvu 2026 ter v primeru odobrene organizacije tudi kandidirala na javnem razpisu v letu 2026 za sofinanciranje organizacije v okviru sofinanciranja izvajanja letnega programa športa na državni ravni skladno s 116. in 117. členom Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23, 6/24 in 18/25). |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**  |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.) |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| V skladu s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/141, 164/20, 35/21, 51/21 in 114/21) se javnosti ne povabi k sodelovanju pri pripravi predloga sklepa, zato gradivo ni bilo predhodno objavljeno na spletni strani predlagatelja.  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Matjaž Han Minister |

Priloge:

1. predlog sklepa Vlade Republike Slovenije o soglasju,
2. obrazložitev,
3. vloga za izdajo soglasja,
4. sklep Strokovnega sveta Republike Slovenije za šport.

Priloga 1

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 – ZF) in druge alineje 4. točke prvega odstavka 75. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B) je Vlada Republike Slovenije na … seji pod točko …, dne … sprejela naslednji

SKLEP

1. Vlada Republike Slovenije daje Kolesarski zvezi Slovenije soglasje za vložitev kandidature za organizacijo UEC Evropskega prvenstva v cestnem kolesarstvu 2026.
2. Kolesarska zveza Slovenije mora Ministrstvo za gospodarstvo, turizem in šport neposredno po pridobitvi pravice za organizacijo oziroma najpozneje do 15. novembra 2025 obvestiti, ali je pridobila pravice za organizacijo prireditve iz prejšnje točke.
3. Vlada Republike Slovenije daje Kolesarski zvezi Slovenije soglasje za sofinanciranje organizacije UEC Evropskega prvenstva v cestnem kolesarstvu 2026. Sofinanciranje se lahko izvede v letu 2026 skladno z letnim programom športa v Republiki Sloveniji za leto 2026 in na podlagi Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23, 6/24 in [18/25](https://www.uradni-list.si/glasilo-uradni-list-rs/vsebina/2025-01-0593)).

Barbara Kolenko Helbl

generalna sekretarka

Sklep prejmejo:

* Kolesarska zveza Slovenije, Dunajska cesta 139, 1000 Ljubljana,
* Ministrstvo za gospodarstvo, turizem in šport,
* Ministrstvo za finance,
* Ministrstvo za notranje zadeve,
* Ministrstvo za infrastrukturo,
* Služba Vlade Republike Slovenije za zakonodajo,
* Urad Vlade Republike Slovenije za komuniciranje.

Priloga 2

**OBRAZLOŽITEV**

Kolesarska zveza Slovenije (v nadaljnjem besedilu: KZS) je v skladu s 75. členom Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B; v nadaljevanju: ZŠpo-1) in na podlagi Sklepa o postopku za kandidiranje in organiziranje velikih športnih prireditev v Republiki Sloveniji (Uradni list RS št. 64/93, 22/98 – ZSpo in 29/17 – ZŠpo-1; v nadaljevanju: Sklep o postopku za kandidiranje), ki se uporablja na podlagi 7. točke drugega odstavka 99. člena ZŠpo-1, dne 17. 6. 2025 predložila vlogo za izdajo soglasja za vložitev kandidature za organizacijo velike mednarodne športne prireditve, UEC Evropskega prvenstva v cestnem kolesarstvu 2026 (v nadaljevanju: EP 26), ki bi potekalo predvidoma v prvi polovici oktobra 2026 (4. 10. 2026 – 8. 10. 2026). KZS je dne 29. 7., 14. 8. in 21. 8. 2025 dopolnila vlogo. Iz vsebine vloge in dopolnitev izhaja tudi prošnja za izdajo soglasja za sofinanciranje iz državnih sredstev.

Vlagatelj je skladno s 75. členom ZŠpo-1 priložil vso potrebno dokumentacijo.

KZS bi v letu 2026 organizirala EP 26, ki bi potekalo predvidoma v prvi polovici oktobra 2026. V okviru dogodka se bi zvrstilo 14 dirk v treh disciplinah: vožnja na čas, štafete ter cestne dirke za člane in članice, mlajše člane in članice ter mladince in mladinke. V letu 2024 je evropsko prvenstvo potekalo v Limburgu v Belgiji, v letu 2025 pa bo potekalo v Franciji.

Slovenija je na evropskih prvenstvih osvojila 13 medalj, med njimi dve zlati v kategoriji U23, ki sta ju osvojila Zoran Klemenčič leta 1998 in Jan Tratnik leta 2012 ter zlato v mladinski konkurenci leta 2023, ki ga je osvojil Anže Ravbar. Na članskih dirkah Slovenija še nima medalje. V novejši zgodovini evropskih prvenstev je bil še najbližje članski medalji Tadej Pogačar leta 2021 v Trentinu, ko je zasedel 5. mesto.

Evropska kolesarska zveza združuje 51 članic, za cca. 42 - 45 držav članic se pričakuje, da se bodo udeležile EP 26. Glede na pretekla prvenstva se pričakuje udeležba okoli 800 tekmovalk in tekmovalcev in okoli 800 spremljevalnega osebja ter 100 medijskih predstavnikov.

EP 26 bi potekalo na obstoječi prometni infrastrukturi, kar pomeni, da bi bila med samimi dirkami potrebna obsežna regulacija prometa in posebni ukrepi za zagotavljanje varnosti tako kolesarjev kot tudi drugih udeležencev v prometu. Zaradi večjega števila obiskovalcev na glavnih lokacijah tekmovanj bi bila povečana prometna obremenitev v večjih mestih in na obrobnih področjih, kjer bi potekali starti in cilji dirk. Za zagotavljanje varnosti kolesarjev bi bila potrebna začasna zapora cest in omejitev dostopa na najbolj nevarnih odsekih tras. Glavno prizorišče bi bilo postavljeno na mestu, kjer je v okolici dovolj parkirnih prostorov in drugih možnosti mestnega prevoza. Glede na naravo športa se ne pričakuje težav z motenjem javnega reda in miru. Za varnost tekmovalk in tekmovalcev bi ob trasi skrbelo več 100 rediteljev in policistov, na samem prizorišču pa varnostna služba in policija skladno s pripravljenim načrtom. Za obveščanje prebivalcev in obiskovalcev bi bili uporabljeni večkanalni sistemi obveščanja, vključno z obvestili na spletnih straneh, socialnih medijih, radio postajah in obvestilnih tablah ob cestah. Možnosti javnega prevoza bi bile izboljšane, da bi se zmanjšalo število osebnih vozil in povečala pretočnost prometa, zlasti med ključnimi dnevi dirke.

S kandidaturo se je skladno z drugo alinejo 4. točke prvega odstavka 75. člena ZŠpo-1 seznanil Strokovni svet Republike Slovenije za šport in na 28. dopisni seji dne 25. 8. 2025 sprejel sklep: *»Sklep 28d/129: Strokovni svet RS za šport daje pozitivno mnenje k vlogi za organizacijo velike mednarodne športne prireditve v Republiki Sloveniji, in sicer za UEC Evropsko prvenstvo v cestnem kolesarstvu 2026, ki bi potekalo predvidoma v prvi polovici oktobra 2026.«*

Pri odločanju o soglasju k vložitvi kandidature za organizacijo je Vlada Republike Slovenije upoštevala tudi načela iz V. točke Sklepa o postopku za kandidiranje, ter ugotovila:

- da prireditev prispeva k razvoju in širjenju športa oziroma športne panoge v državi,

- da je prireditev zanimiva za neposredne TV in radijske prenose ter druge medije in za gledalce,

- da je prireditev tržno zanimiva,

- da prireditev vpliva na uveljavljanje slovenskega športa in slovenske države,

- da ima športna panoga organizacijsko in tekmovalno tradicijo v Sloveniji,

- da obstaja možnost uvrstitve slovenskih športnikov v prvo tretjino razvrščenih.

Glede na izkušnje preteklih prvenstev se pričakuje udeležba okoli 800 tekmovalk in tekmovalcev in okoli 800 spremljevalnega osebja. Povečana medijska izpostavljenost bi spodbudila večje zanimanje javnosti za ta šport in popularizacijo športa pri mladih, ki se v večji meri odločajo za ta šport. Prvenstvo bi okrepilo povezave med nacionalnimi in mednarodnimi športnimi organizacijami, s čimer bi se odprle nove priložnosti za nadaljnje projekte ter omogočilo pridobivanje organizacijskih in tehničnih izkušenj za izvedbo prihodnjih dogodkov. Na EP 26 se pričakuje približno 100 medijskih predstavnikov. Iz okoliških držav ter ostale Evrope se pričakuje nekaj 100.000 gledalcev, dnevnih in tudi takih, ki prenočijo več noči. Skupno se na vseh dirkah po celotni trasi pričakuje do 1 milijon gledalcev, kar izkazuje tržno zanimivost prireditve. Široka medijska pokritost, televizijski prenosi in prisotnost mednarodnih ekip bi prispevali k večji prepoznavnosti Slovenije kot gostiteljice, organizatorke vrhunskih športnih dogodkov in dežele vrhunskih športnikov. Slovenija vsako leto gosti kolesarsko elito na Dirki po Sloveniji, zato ima KZS izkušnje z organizacijo, udeležbo gledalcev ob trasi tekmovanja in neposrednimi televizijskimi prenosi. V zadnjih letih se je Slovenija uveljavila kot ena najuspešnejših držav v svetu cestnega kolesarstva, kar je okrepilo zanimanje javnosti in mednarodne skupnosti za kolesarski šport pri nas. Slovenski kolesarji dosegajo izjemne uspehe na velikih kolesarskih tekmovanjih in imajo v svojih vrstah dva najboljša kolesarja na svetu, ki sta tudi glavna kandidata za osvojitev naslova evropskega prvaka. Tudi med ženskami je pričakovati vrhunski rezultat.

KZS je dolžna Ministrstvo za gospodarstvo, turizem in šport neposredno po pridobitvi pravice za organizacijo oziroma najkasneje do 15. novembra 2025 obvestiti, ali je pri Evropski kolesarski zvezi (UEC) pridobila pravice za organizacijo EP 26.

Iz vloge KZS izhaja prošnja za sofinanciranje EP 26 iz sredstev Ministrstva za gospodarstvo, turizem in šport v višini 2,9 milijona EUR. Velike mednarodne športne prireditve se sofinancirajo skladno z letnim programom športa na državni ravni za posamezno koledarsko leto na podlagi Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23, 6/24 in 18/25; v nadaljnjem besedilu: Pravilnik). 17. člen ZŠpo-1 določa, da se postopek sofinanciranja organizacije velikih športnih prireditev kot dela letnega programa športa na državni ravni izvede kot javni razpis. Dejanska višina sofinanciranja s strani Ministrstva za gospodarstvo, turizem in šport bo odvisna od razpoložljivih sredstev, namenjenih za program sofinanciranja velikih mednarodnih športnih prireditev v letnem programu športa na državni ravni, h kateremu podata mnenje Strokovni svet Republike Slovenije za šport in Olimpijski komite Slovenije – Združenje športnih zvez, ter od morebitnega uspeha pri prijavi na javni razpis. Pravilnik v 117. členu določa soglasje vlade za sofinanciranje kot pogoj za dodelitev sredstev na javnem razpisu za sofinanciranje športnih prireditev v okviru letnega programa športa na državni ravni. V skladu z navedenim Vlada Republike Slovenije daje KZS soglasje za sofinanciranje organizacije EP 26. Sofinanciranje se lahko izvede v letu 2026 skladno z letnim programom športa v Republiki Sloveniji za leto 2026 in na podlagi Pravilnika.